Publication: Magyar Közlöny
Issue: MK-2010-26 (Year: 2010, Number: 26)
Era: contemporary
Section: 2010. évi X. törvény
Paragraph Index: 288

c) Megszûnik a tisztsége a tag által kinevezett vagy megválasztott ügyvezetõ igazgatónak, vagy akinek megválasztásában a tag részt vett, kivéve, ha az ilyen ügyvezetõ igazgató jogosult volt olyan más tagot megilletõ számú szavazat leadására, amelynek szavazati jogát nem függesztették fel. Ez utóbbi esetben: (i) ha az ügyvezetõ igazgatók következõ rendes megválasztásáig több mint 90 nap van hátra, a megbízatás hátralévõ tartamára új ügyvezetõ igazgatót kell választani a választásban résztvevõ más tagok szavazattöbbségével. A választás megtörténtéig az ügyvezetõ igazgató hivatalban maradhat, de legfeljebb a felfüggesztés idõpontjától számított 30 napig. (ii) ha az ügyvezetõ igazgatók következõ rendes megválasztásáig kevesebb, mint 90 nap van hátra, az ügyvezetõ igazgató a megbízatása hátralevõ tartamára hivatalban marad.

Source: https://magyarkozlony.hu/hivatalos-lapok/923d0ebe05cdc2cdf29cd5187c1e19c844eabc37/dokumentumok/ec49a0936e11d913dcd71cc6550831100aad31c4/letoltes